stanford-oval/wikipedia huggingface dataset:
สายมิโดซูจิ

| สายมิโดซูจิ |
| --- | --- |

Midōsuji Line 21 series train with red line
ข้อมูลทั่วไป
เจ้าของ: การคมนาคมเทศบาลโอซากะ
หมายเลขสาย: 1
ที่ตั้ง: โอซากะ
ปลายทาง: เอซากะ นากาโมซุ
จำนวนสถานี: 20
การดำเนินงาน
รูปแบบ: รถไฟฟ้าใต้ดิน
ระบบ: รถไฟใต้ดินเทศบาลโอซากะ
ศูนย์ซ่อมบำรุง: นางาอิ, นากาโมซุ
ขบวนรถ: 10 , 21 และ 30000 ซีรีส์
ประวัติ
เปิดเมื่อ: 20 พฤษภาคม ค.ศ. 1933
ข้อมูลทางเทคนิค
ระยะทาง: 24.5 กิโลเมตร (15.2 ไมล์)
ความยาวทางวิ่ง: 24.5 กิโลเมตร (15.2 ไมล์)
รางกว้าง: 1435
ระบบจ่ายไฟ: 750 V DC รางที่สาม
ความเร็ว: 70 กิโลเมตรต่อชั่วโมง (43 ไมล์ต่อชั่วโมง)
| โอซากะเมโทร |
| --- | --- |
: สายมิโดซูจิ
: สายทานิมาจิ
: สายยตสึบาชิ
: สายชูโอ
: สายเซ็นนิจิมาเอะ
: สายซาไกซูจิ
: สายนางาโฮริสึรูมิเรียวกูจิ
: สายอิมาซาโตซูจิ
: สายนังโกพอร์ตทาวน์
ด ค ก
สายมิโดซูจิ (ญี่ปุ่น: 御堂筋線; โรมาจิ: Midōsuji-sen) เป็นเส้นทางรถไฟฟ้าใต้ดินในระบบรถไฟใต้ดินเทศบาลโอซากะ นครโอซากะ ดำเนินการโดยการคมนาคมเทศบาลโอซากะ ก่อสร้างตามแนวถนนมิโดซูจิ เป็นเส้นทางรถไฟฟ้าสายแรกในโอซากะ และสายที่ 2 ในประเทศญี่ปุ่น ถัดจากโตเกียวเมโทร สายกินซะ ทุกสถานี ตัวย่อขึ้นต้นด้วยตัว M
ระบบรถไฟฟ้า > ปัจจุบัน

10/10A ซีรีส์ (ตั้งแต่ ค.ศ. 1976/1979) (ย้ายมาจากสายทานิมาจิ)
21 ซีรีส์ (ตั้งแต่ ค.ศ. 1991)
30000 ซีรีส์ (ตั้งแต่ วันที่ 10 ธันวาคม ค.ศ. 2011)
8000 ซีรีส์ (ตั้งแต่ ค.ศ. 1987)
10 ซีรีส์
30000 ซีรีส์
8000 ซีรีส์
ระบบรถไฟฟ้า > อดีต

100 ซีรีส์ (ระหว่าง ค.ศ. 1933–1969)
200 ซีรีส์ (ระหว่าง ค.ศ. 1935–1969)
300 ซีรีส์ (ระหว่าง ค.ศ. 1938–1969)
400 ซีรีส์ (ระหว่าง ค.ศ. 1943–1969)
500 ซีรีส์ (ระหว่าง ค.ศ. 1949–1969)
600 ซีรีส์ (ระหว่าง ค.ศ. 1951–1969)
1000 ซีรีส์ (ระหว่าง ค.ศ. 1953–1969)
1100 ซีรีส์ (ระหว่าง ค.ศ. 1957–1969)
1200 ซีรีส์ (ระหว่าง ค.ศ. 1958–1969)
50 ซีรีส์ (ระหว่าง ค.ศ. 1960–1969)
30 ซีรีส์ (ระหว่าง ค.ศ. 1968–1993)
คิตะคีว 7000/8000 ซีรีส์ (ระหว่าง ค.ศ. 1969–1970)
คิตะคีว 2000 ซีรีส์ (ระหว่าง ค.ศ. 1969–1993)
100 ซีรีส์
30 ซีรีส์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Midōsuji Line
สลับร่างอลเวง (ภาพยนตร์ ค.ศ. 2017)

| สลับร่างอลเวง |
| --- | --- |

ฮันกึล: 아빠는 딸
อาร์อาร์: Appaneun ttal 
 
กำกับ: คิม ฮย็อง-ฮยอบ
สร้างจาก: Papa to Musume no Nanokakan โดย ทาคาฮิสะ อิการาชิ
อำนวยการสร้าง: คิม ยุน-ซอก จอง ยู-ดง
นักแสดงนำ: ยุน เจ-มุน จอง โซ-มิน
กำกับภาพ: จอง กี-วอน จาง นัม-ชอล
ตัดต่อ: มุน อิน-แด
บริษัทผู้สร้าง: A Kimchi Movie Production  
ผู้จัดจำหน่าย: Megabox Plus M
วันฉาย:   12 เมษายน ค.ศ. 2017 (2017-04-12) 
ความยาว: 115 นาที
ประเทศ: เกาหลีใต้
ภาษา: เกาหลี
ทำเงิน: US$4.6 ล้านเหรียญสหรัฐ
สลับร่างอลเวง เป็นภาพยนตร์ตลกเกาหลีใต้ปี 2017กำกับโดย คิม ฮย็อง-ฮยอบ โดยดัดแปลงมาจากนวนิยายญี่ปุ่นเรื่อง Papa to Musume no Nanokakanของ ทาคาฮิสะ อิการาชิ ที่ ออกฉายในปี 2006
เรื่องย่อ

พ่อและลูกสาวซึ่งเป็นตัวเอกของเรื่อง ได้สลับร่างกันหลังจากประสบอุบัติเหตุทางรถยนต์ ทั้งสองต้องใช้ชีวิตในร่างของอีกฝ่ายโดยไม่ให้แม่รู้เรื่องนี้
นักแสดง

ยุน เจ-มุน รับบท วอน ซัง-แท
จอง โซ-มิน รับบท วอน โด-ยอน
อี ซอล-อา รับบท โดยอน (วัยเด็ก 1)
ควัก จี-ฮเย รับบท โดยอน (วัยเด็ก 2)
อี อิล-ฮวา รับบท แม่
ชิน กู รับบท คุณปู่
อี มี-โด รับบท รองหัวหน้า นา ยุน-มี
ฮอ กา-ยุน รับบท อัน คย็อง-มี
มิน โด-ฮี รับบท แพ จิน-ย็อง
คัง คี-ย็อง รับบท รองหัวหน้า จู จาง-วอน
จี.โอ รับบท ผู้อำนวยการ จอน
พัก ฮยอก-ควอน รับบท จอง บย็อง-จิน
อี ยู-จิน รับบท คัง จีโอ
จาง วอน-ย็อง รับบท ประธานควอน
คิม จง-กู รับบท ประธานใหญ่
คัง ซึงวาน รับบท หัวหน้าแผนก คัง
คิม อิน-ควอน (นักแสดงรับเชิญพิเศษ)
พัก มย็อง-ซู (นักแสดงรับเชิญพิเศษ)
อี โฮ-จุน (นักแสดงรับเชิญพิเศษ)
แหล่งข้อมูลอื่น

สลับร่างอลเวง (ภาพยนตร์ ค.ศ. 2017) ที่ฮันซีเนมา
สลับร่างอลเวง ที่อินเทอร์เน็ตมูวีเดตาเบส
Daddy You, Daughter Me ที่โคเรียนมูวีเดตาเบส
สะใภ้พญายม

| สะใภ้พญายม |
| --- | --- |
ประเภท: ละครโทรทัศน์
สร้างโดย: บริษัท มาสเตอร์ วัน จำกัด
เขียนโดย: วัตตรา
กำกับโดย: ชนะ คราประยูร
แสดงนำ: ณัฐรัฐ โมริส เลอกรอง รัชวิน วงศ์วิริยะ
ประเทศแหล่งกำเนิด:  ภาษาไทย
ภาษาต้นฉบับ:  ภาษาไทย
จำนวนตอน: 27 ตอน
ออกอากาศ
เครือข่าย: สถานีโทรทัศน์ไทยทีวีสีช่อง 3
ออกอากาศ: 30 มกราคม พ.ศ. 2555 – 25 กุมภาพันธ์ พ.ศ. 2555
สะใภ้พญายม เป็นละครโทรทัศน์ของทางไทยทีวีสีช่อง 3 ออกอากาศทุกวันจันทร์ - ศุกร์ เริ่ม 30 มกราคม 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย ณัฐรัฐ โมริส เลอกรอง , รัชวิน วงศ์วิริยะ , เศรษฐา ศิระฉายา
นักแสดง

รัชวิน วงศ์วิริยะ รับบท ช่อชมพู (หนูหริ่ง)
ณัฐรัฐ โมริส เลอกรอง รับบท ณุดนัย
กฤติกา ซิงห์ รับบท ตีรณา (ตำลึง)
ธนศักดิ์ สำราญมน รับบท เอราวัตร
เศรษฐา ศิระฉายา รับบท พญายม
มอริส เค รับบท สุวรรณ
ติ๊ก ชีโร่ รับบท สุวาลย์
ดวงตา  ตุงคะมณี รับบท คุณหญิงศรีประภา
วรันลักษณ์ ศิริมะณีวัฒนา รับบท ปรีวดี
จิรพงษ์ มากเพชร รับบท แจ๊ค
ประสิทธิโชค มานะสันทัดชาติ รับบท เบิ้ม
สุเชาว์ พงษ์วิไล รับบท พลตรีพินิจ
ศานติ สันติเวชกุล รับบท เสี่ยเชน
เพลงประกอบละคร

รักอย่างไม่เคยรัก - แบงค์ ธนศักดิ์
ไม่ต้องการเหตุผลถ้าคนจะรักกัน - แกรนด์ เดอะสตาร์
แหล่งข้อมูลอื่น

เรื่องย่อละครสะใภ้พญายม
สะใภ้พญายม ที่สยามโซน
| ไทยทีวีสีช่อง 3: ละครวันจันทร์ - ศุกร์ 18> 30 - 20.00 |
| --- | --- | --- |
| ก่อนหน้า | สะใภ้พญายม | ถัดไป |
| หมูแดง | สะใภ้พญายม | แม่แตงร่มใบ |
สายมินาโตมิไร

สายมินาโตมิไร เป็นเส้นทางรถไฟใต้ดินของบริษัทรถไฟโยโกฮามะมินาโตมิไร เชื่อมต่อระหว่างสถานีโยโกฮามะไปยังย่านไชนาทาวน์ในโยโกฮามะ
สถานี

O: จอด; |: ไม่จอด
| สถานี | รถธรรมดา | รถด่วน | รถด่วนชานเมือง | รถด่วนพิเศษ | เปลี่ยนเส้นทาง |
| --- | --- | --- | --- | --- | --- |
รถไฟโทกีวสายโทโยโกะ โตเกียวเมโทรสายฟูกูโตชิง รถไฟโซบุสายอิเกบูกูโระ และรถไฟโทบุสายโทโจ
| โยโกฮามะ | O | O | O | O | รถไฟโทกีวสายโทโยโกะ (เชื่อมต่อโดยตรงไปยังโตเกียวเมโทรสายฟูกูโตชิง)  สายหลักโทไกโด สายโยโกซูกะ สายเคฮินโตโฮกุ สายเนงิชิ สายหลักเคกีว สายหลักซางามิ และรถไฟใต้ดินเทศบาลโยโกฮามะสายสีน้ำเงิน |
| ชินตากาชิมะ | O | | | | | | |   |
| มินาโตมิไร | O | O | O | O |   |
| บาชามิจิ | O | O | O | | |   |
| นิฮงโอโดริ | O | O | O | | |   |
| โมโตมาจิจูกาไง | O | O | O | O |   |
รถไฟฟ้า

Tokyu 5050 series 8 คัน
Tokyu 5050-4000 series 10 คัน
Y500 series 8 คัน
Tokyo Metro 7000 series 8-10 คัน
Tokyo Metro 10000 series 8-10 คัน
Tobu 9000 series 10 คัน
Tobu 50070 series 10 คัน
Seibu 6000 series 10 คัน
Tokyu 5050-4000 series
Y500 series
Tokyo Metro 7000 series
Tokyo Metro 10000 series
Tobu 9000 series
Tobu 50070 series
Seibu 6000 series
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Naka Ward Office guide to the Minatomirai Line
Minatomirai Line Official Website (ญี่ปุ่น)
http://www.urbanrail.net/as/yoko/yokohama.htm เก็บถาวร 2009-07-26 ที่ เวย์แบ็กแมชชีน
หนูบ้าน

| หนูบ้าน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Muridae
วงศ์ย่อย:: Murinae
สกุล:: Rattus
สปีชีส์:: R.  norvegicus
ชื่อทวินาม
Rattus norvegicus (Berkenhout, 1769)


แผนที่แสดงการกระจายพันธุ์ของหนูบ้าน ซึ่งกระจายไปทั่วทุกมุมโลก
หนูบ้าน, หนูนอร์เวย์, หนูสีน้ำตาล หรือ หนูท่อ (ชื่อวิทยาศาสตร์: Rattus norvegicus) เป็นหนูชนิดที่พบเห็นได้บ่อยที่สุด เพราะเป็นหนูชนิดที่กระจายพันธุ์ไปอยู่ทั่วโลก พบได้ทุกสภาพแวดล้อม รวมถึงบ้านเรือนที่อาศัยของมนุษย์
สันนิษฐานว่าหนูบ้านกระจายพันธุ์มาจากประเทศนอร์เวย์ในภูมิภาคสแกนดิเนเวียที่เป็นแหล่งกำเนิดดั้งเดิม ไปทั่วทุกมุมโลกจากการติดไปกับเรือขนส่งสินค้าในยุควิคตอเรีย ซึ่งมันสามารถปรับตัวให้เข้ากับสภาพแวดล้อมทุกรูปแบบได้เป็นอย่างดี อีกทั้งยังมีอัตราการสืบพันธุ์ที่สูงและทักษะในการเอาตัวรอดที่เยี่ยมอีกด้วย
หนูบ้านจัดได้ว่าเป็นหนูชนิดที่มีขนาดใหญ่ที่สุดในสกุล Rattus มีน้ำหนักโดยเฉลี่ยเมื่อโตเต็มที่ประมาณ 300-350 กรัม (ในบางตัวอาจหนักได้ถึง 400 กรัม) ขนาดลำตัวและหัวยาวประมาณ 180-250 มิลลิเมตร หางยาวประมาณ 150-220 มิลลิเมตร เท้าหลังยาวประมาณ 35-40 มิลลิเมตร หูยาวประมาณ 17-23 มิลลิเมตร ลักษณะขนหยาบมีสีน้ำตาลปนเทา ท้องสีเทา ส่วนจมูกทู่ ใบหูเล็ก ตาเล็ก หางสั้นมี 2 สี ด้านบนสีดำ ด้านล่างสีจาง มีเกล็ดหยาบ ๆ ที่หาง และด้านบนของเท้าหลังมีสีขาว มีเต้านมรวม 6 คู่ อยู่ที่อก 3 คู่ ท้อง 3 คู่ ถ้าอยู่ในชุมชนของมนุษย์ มักอยู่ตามรูท่อระบายน้ำ  ใต้ถุนตึกหรือบ้านเรือน บริเวณลำคลอง กองขยะหรือตลาดสด
สามารถผสมพันธุ์และออกลูกได้ตลอดทั้งปี โดยออกลูกปีละ 4-7 ครอก ลูกหนึ่งครอกมีจำนวน 8–12 ตัว เริ่มเข้าสู่วัยเจริญพันธุ์เมื่ออายุได้ 3-5 เดือน เมื่อผสมแล้วจะตั้งท้องเพียง 21-22 วัน  เป็นสัตว์ที่กินอาหารได้แทบทุกอย่างและกินไม่เลือก รวมถึงมีพฤติกรรมกินซากพวกเดียวกันเองด้วย แม้จะไม่พบบ่อยมากนัก   มีอายุขัยโดยเฉลี่ยประมาณ  2 ปี ให้ลูกได้ตลอดทั้งชีวิต 6-10 ครอก
จัดเป็นสัตว์ที่สร้างความรำคาญและเป็นพาหะนำโรคระบาดร้ายแรงที่ทำให้ถึงชีวิตมาสู่มนุษย์ได้อย่างมากที่สุดชนิดหนึ่ง เช่น กาฬโรค ที่เคยระบาดอย่างรุนแรงมาแล้วในทวีปยุโรปในยุคกลาง ที่เรียกว่า ความตายสีดำ (Black Death) และโรคอื่น ๆ อีก เช่น โรคฉี่หนู หรือ เลปโตสไปโรซิส
แหล่งข้อมูลอื่น

ข้อมูลที่เกี่ยวข้องกับ Rattus norvegicus ที่วิกิสปีชีส์
หนูผีบ้าน

| หนูผีบ้าน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Eulipotyphla
วงศ์:: Soricidae
สกุล:: Suncus
สปีชีส์:: S.  murinus
ชื่อทวินาม
Suncus murinus (Linnaeus, 1766)


แผนที่แสดงการกระจายพันธุ์ (สีน้ำเงิน — ถิ่นกำเนิดดั้งเดิม, สีแดง — ถูกนำเข้าไป)
หนูผีบ้าน (ชื่อวิทยาศาสตร์: Suncus murinus) เป็นหนูผีชนิดหนึ่ง
มีสีขนและหางสีเทาอมดำตลอดตัว จมูกยื่นแหลมยาว ตามีขนาดเล็กมาก มีความยาวตั้งแต่ปลายจมูกถึงรูทวารประมาณ 9-14.5 เซนติเมตร น้ำหนักประมาณ 100 กรัม จัดเป็นหนูผีที่มีขนาดใหญ่ที่สุดในโลกอีกด้วย
หนูผีบ้าน เป็นหนูผีชนิดที่สามารถพบได้ทั่วไปอย่างกว้างขวาง ตั้งแต่ทวีปแอฟริกาฝั่งตะวันออก และเกาะมาดากัสการ์ เรื่อยมาจนถึงอนุทวีปอินเดีย, เอเชียตะวันออกเฉียงใต้ จนถึงเอเชียตะวันออก
เป็นหนูผีที่สามารถปรับตัวให้อยู่กับสภาพแวดล้อมที่หลากหลาย สามารถพบได้ในที่ชุมชนของมนุษย์ หรือในบ้านเรือน เป็นสัตว์ที่กินแมลงเป็นหลัก ในประเทศไทยพบได้ทุกภูมิภาค
แหล่งข้อมูลอื่น

ข้อมูลที่เกี่ยวข้องกับ Suncus murinus ที่วิกิสปีชีส์
หนูพุก

| หนูพุก |
| --- | --- |

หนูพุกอินเดีย (B. bengalensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Mammalia
อันดับ:: Rodentia
วงศ์:: Muridae
วงศ์ย่อย:: Murinae
สกุล:: Bandicota Gray, 1873

ชนิด
 B. bengalensis   B. indica   B. savilei
หนูพุก หรือ หนูแผง เป็นสกุลของสัตว์ฟันแทะในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า Bandicota (มาจากภาษาเตลูกู คำว่า  pandikokku หมายถึง "หนูหมู")
หนูพุก มีรูปร่างลักษณะทั่วไปคล้ายกับหนูทั่วไปในวงศ์ Murinae แต่ทว่ามีรูปร่างที่ใหญ่กว่าหนูในสกุล Rattus มาก และมีจุดเด่นที่มีขนสีน้ำตาลแดงหรือน้ำตาลดำที่รุงรังไม่เป็นระเบียบ โดยเฉพาะอย่างยิ่งขนบริเวณหลังที่เป็นแผงแข็ง หลังตีนเป็นสีดำ หางยาวมีเกล็ดสีเดียว เป็นหนูที่มีอุปนิสัยดุร้าย เมื่อถูกคุกคามจะขู่และพร้อมที่จะกัด
หนุพุก แบ่งออกได้เป็น 3 ชนิด พบได้ในประเทศไทย 2 ชนิด
หนุพุกอินเดีย (B. bengalensis)
หนูพุกใหญ่ (B. indica)
หนูพุกเล็ก (B. savilei)
ถือเป็นหนูที่มีขนาดใหญ่ที่สุดในประเทศไทย โดยอาจจะมีความยาวจากปลายจมูกจรดปลายหางได้ถึง 23–28 เซนติเมตร น้ำหนัก 400–700 กรัม ตัวเมียสามารถผสมพันธุ์ได้ตั้งแต่ 4 เดือนขึ้นไป ในขณะที่ตัวผู้อายุ 6 เดือนขึ้นไป แต่เป็นหนูที่จะพบได้เฉพาะในพื้นที่เกษตรกรรม เช่น นาข้าว เท่านั้น กระจายพันธุ์ตั้งแต่อนุทวีปอินเดียจนถึงเอเชียอาคเนย์ อาศัยอยู่ในรูตามคันนาที่ขุดไว้ โดยมีขุยหรือก้อนดินที่ขุดขึ้นมากระจายเป็นเม็ดอยู่รอบ ๆ จัดเป็นศัตรูพืชที่สำคัญที่กินข้าว โดยเฉพาะข้าวที่ออกรวงเป็นอาหาร และยังกินสัตว์อย่างอื่นในนา เช่น ปูนา หรือหอยเชอรี่ เป็นอาหารอีกด้วย  แต่เกษตรกรเมื่อจับได้จะนิยมนำมาบริโภค เนื้อมีรสชาติอร่อย มีการล่าและขายกันในหลายพื้นที่
แหล่งข้อมูลอื่น

ข้อมูลที่เกี่ยวข้องกับ Bandicota ที่วิกิสปีชีส์
ศูนย์ปฏิบัติการต่อต้านการก่อการร้ายสากล

| ศูนย์ปฏิบัติการต่อต้านการก่อการร้ายสากล |
| --- | --- |
เครื่องหมายศูนย์ปฏิบัติการต่อต้านการก่อการร้ายสากล
ประจำการ: 1 กุมภาพันธ์ พ.ศ. 2526; 41 ปีก่อน (2526-02-01)
ประเทศ:  ไทย
เหล่า: ผสมเหล่าทัพ
รูปแบบ: หน่วยรบพิเศษ กำลังยุทธการพิเศษ
บทบาท: หน่วยบัญชาการรบตามหน้าที่ การต่อต้านการก่อการร้าย
ขึ้นกับ:  กองบัญชาการกองทัพไทย
ที่ตั้งหน่วย: เลขที่ 106 ถนนนาวงประชาพัฒนา แขวงสีกัน เขตดอนเมือง กรุงเทพมหานคร 10210
สมญา: ศตก. / CTOC
คำขวัญ: We are one we win
เว็บไซต์: ctoc.rtarf.mi.th
ผู้บังคับบัญชา
ผู้บัญชาการ: พลโท สุเมธ พรหมตรุษ
ศูนย์ปฏิบัติการต่อต้านการก่อการร้ายสากล (อังกฤษ: Counter Terrorist Operations Center: CTOC คำย่อ ศตก.) เป็นส่วนปฏิบัติการ ขึ้นตรงต่อกองบัญชาการกองทัพไทย มีหน่วยปฏิบัติการพิเศษของกองทัพไทยและสำนักงานตำรวจแห่งชาติขึ้นตรงการควบคุมด้านยุทธการ
ศูนย์ปฏิบัติการต่อต้านการก่อการร้ายสากล อยู่ภายใต้การกำกับดูแลของผู้บัญชาการทหารสูงสุด มีคำขวัญว่า We are one we win
ประวัติ

ศูนย์ปฏิบัติการต่อต้านการก่อการร้ายสากล ก่อตั้งขึ้นเมื่อวันที่ 1 กุมภาพันธ์ พ.ศ. 2526 ตามมติคณะรัฐมนตรีในขณะนั้นที่สภาความมั่นคงแห่งชาติได้เสนอไป ขณะนั้นใช้ชื่อว่า ศูนย์ปฏิบัติการข่าวการต่อต้านการก่อการร้ายสากล อยู่ภายใต้สังกัดกองกำลังรักษาพระนคร มีภารกิจหลักในด้านข่าวกรองโดยการต่อต้านการก่อการร้ายสากลทั้งทางยุทธศาสตร์และทางยุทธวิธี โดยมีกองกำลังรักษาพระนครเป็นหน่วยประสานงานส่วนที่เกี่ยวข้อง
ต่อมาเมื่อวันที่ 18 มกราคม พ.ศ. 2540 ได้มีมติคณะรัฐมนตรีให้โอนศูนย์ปฏิบัติการข่าวการต่อต้านการก่อการร้ายสากลมาอยู่ในสังกัดของกองบัญชาการทหารสูงสุด (กองบัญชาการกองทัพไทยในปัจจุบัน) โดยจัดหน่วยรองรับชื่อว่า ศูนย์อำนวยการร่วม 106 (ศอร.106) ศูนย์อำนวยการร่วม กองบัญชาการกองทัพไทย เพื่อให้เกิดเอกภาพในการทำงานของศูนย์ พร้อมกันกับศูนย์อำนวยการร่วม 107 (ศอร.107) ดูแลการดำเนินการตามอนุสัญญาออตตาวาเกี่ยวกับการห้ามใช้ทุ่นระเบิดบุคคล ปัจจุบันคือศูนย์ปฏิบัติการทุ่นระเบิดแห่งชาติ และศูนย์อำนวยการร่วม 108 (ศอร.108) ดูแลด้านการบำบัดฟื้นฟูผู้ติดยาเสพติด และมีมติเห็นชอบอีกครั้งเมื่อวันที่ 18 มีนาคม พ.ศ. 2540 มอบหมายให้สำนักงานสภาความมั่นคงแห่งชาติ เป็นผู้รับผิดชอบเกี่ยวกับงบประมาณประจำปีของศูนย์ ในปี พ.ศ. 2546 ศูนย์อำนวยการร่วม 106 ได้เปลี่ยนชื่อเป็นศูนย์ปฏิบัติการต่อต้านการก่อการร้ายสากล
จากนั้นเมื่อวันที่ 19 กรกฎาคม พ.ศ. 2549 หน่วยงานได้รับการอนุมัติให้จัดตั้งขึ้นจากศูนย์อำนวยการร่วมเป็นหน่วยปกติ ใช้ชื่อว่า ศูนย์ปฏิบัติการต่อต้านการก่อการร้ายสากล มีบทบาทและภารกิจในการประสานงาน อำนวยการ วางแผน และดำเนินการเกี่ยวกับการป้องกันปราบปราบการก่อการร้าย และมีหน้าที่ควบคุมทางยุทธการต่อหน่วยปฏิบัติการพิเศษของกองทัพไทย สำนักงานตำรวจแห่งชาติ และชุดปฏิบัติการพิเศษอื่น ๆ ที่มีการมอบหมาย
การทำงานของศูนย์ปฏิบัติการต่อต้านการก่อการร้ายสากลมีการพัฒนามาจากระบบบัญชาการเหตการณ์ (Incident command system) สำหรับการควบคุม อำนวยการ และสั่งการบุคลากรและชุดปฏิบัติการที่มาจากต่างหน่วยงานกันอย่างมีประสิทธิภาพ ตามพื้นฐานจากการฝึกทีมเผชิญสถานการณ์วิกฤต (Crisis response team) ซึ่งมาจากโครงการความช่วยเหลือหน่วยงานต่อต้านการก่อการร้ายของกระทรวงการต่างประเทศสหรัฐ (Anti-Terrorism Assistance Program, Department of State) ในช่วงปี พ.ศ. 2540 จนประเทศไทยสามารถที่จะออกเอกสารชื่อว่า คู่มือการปฏิบัติการร่วมในการต่อต้านการก่อการร้าย พ.ศ. 2547 ขึ้นมาเพื่อเป็นแนวปฏิบัติภายในประเทศไทย และได้นำแนวคิดเกี่ยวกับระบบบัญชาการเหตุการณ์มาใส่ไว้ใน แผนแม่บทการป้องกันและบรรเทาสาธารณภัยแห่งชาติ พ.ศ. 2558 รวมถึงยังมีการประมวลองค์ความรู้ต่าง ๆ ออกมาเป็น คู่มือระบบบัญชาการเหตุการณ์ กับการจัดการในสภาวะฉุกเฉินของประเทศไทย พ.ศ. 2560 เพื่อเป็นแนวปฏิบัติของศูนย์ปฏิบัติการต่อต้านการก่อการร้ายสากล
นอกเหนือจากการควบคุมทางยุทธการต่อหน่วยปฏิบัติการพิเศษของกองทัพและสำนักงานตำรวจแห่งชาติแล้ว บุคลากรของศูนย์เองยังได้รับการฝึกให้สังกัดในหน่วยย่อยของศูนย์ในการปฏิบัติการต่อต้านการก่อการร้าย เช่น หน่วยปฏิบัติการพิเศษ, หน่วยปฏิบัติการทางวิทยาศาสตร์, หน่วยทำลายล้างวัตถุระเบิด, หน่วยแพทย์ และหน่วยอื่น ๆ ที่สนับสนุนภารกิจ
บทบาทหน้าที่

ศูนย์ปฏิบัติการต่อต้านการก่อการร้ายสากล มีหน้าที่ในการควบคุมบังคับบัญชาและประสานการปฏิบัติกองกองทัพ ได้แก่ กองทัพบก กองทัพเรือ กองทัพอากาศ และสำนักงานตำรวจแห่งชาติ เพื่อปฏิบัติการในการปกป้องผลประโยชน์ของชาติ โดยใช้ศูนย์เป็นกลไกในการดำเนินการแก้ไขปัญหาจากการก่อการร้ายสากล ซึ่งมีคณะกรรมการในการรับผิดชอบ 2 ระดับ ได้แก่
คณะกรรมการนโยบายและอำนวยการแก้ไขปัญหาการก่อการร้ายสากล (นอก.) มีนายกรัฐมนตรีเป็นประธาน
คณะอนุกรรมการอำนวยการแก้ไขปัญหาการก่อการร้ายสากล (อกรส.) มีผู้บัญชาการทหารสูงสุดเป็นประธาน
ในระดับปฏิบัติการ มีศูนย์ปฏิบัติการต่อต้านการก่อการร้ายสากล (ศตก.)  รับหน้าที่ในการวางแผน อำนวยการ ประสานการปฏิบัติการและกำกับดูแลหน่วยปฏิบัติการพิเศษที่มีความพร้อมสูง รวมไปถึงส่วนราชการอื่นที่เกี่ยวข้องเพื่อบรรลุภารกิจคือการต่อต้านการก่อการร้ายสากลทุกรูปแบบ
โครงสร้าง

ศูนย์ปฏิบัติการต่อต้านการก่อการร้ายสากล ประกอบด้วยโครงสร้างหน่วยงาน ดังนี้
กองกลาง (กกล.)
กองแผนและโครงการ (กผค.)
กองข่าว (กขว.)
กองการฝึก (กกฝ.)
กองปฏิบัติการพิเศษ (กปษ.)
แผนกปฏิบัติการพิเศษ
แผนกสนับสนุนทางยุทธวิธี
ชุดปฏิบัติการวิทยาศาสตร์
ชุดเก็บกู้ และทำลายล้างวัตถุระเบิดแสวงเครื่อง
ชุดเครื่องมือพิเศษ และหาข่าวทางยุทธวิธี
ชุดสื่อสารทางยุทธวิธี
โครงสร้าง > ด้านยุทธการ

หน่วยปฏิบัติการพิเศษของกองทัพ และสำนักงานตำรวจแห่งชาติที่ขึ้นตรงในด้านยุทธการต่อศูนย์ปฏิบัติการต่อต้านการก่อการร้ายสากล มีดังนี้
โครงสร้าง > ด้านยุทธการ > กองทัพบก

กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์ (ฉก.90)
โครงสร้าง > ด้านยุทธการ > กองทัพเรือ

หน่วยบัญชาการสงครามพิเศษทางเรือ กองเรือยุทธการ
โครงสร้าง > ด้านยุทธการ > กองทัพอากาศ

กรมปฏิบัติการพิเศษ หน่วยบัญชาการอากาศโยธิน
โครงสร้าง > ด้านยุทธการ > สำนักงานตำรวจแห่งชาติ

อรินทราช 26 กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล
นเรศวร 261 กองกำกับการ 3 กองบังคับการสนับสนุนทางอากาศ (ตำรวจพลร่ม) กองบัญชาการตำรวจตระเวนชายแดน
การฝึก

การฝึกของศูนย์ปฏิบัติการต่อต้านการก่อการร้ายสากล เป็นการฝึกในรูปแบบของการฝึกร่วมผสมในการปฏิบัติการร่วมกันระหว่างหน่วยงานทั้งส่วนของหน่วยปฏิบัติการพิเศษของกองทัพและสำนักงานตำรวจแห่งชาติเอง และการฝึกร่วมเผชิญเหตุกับหน่วยราชการและเอกชนที่เกี่ยวข้องกับภัยคุกคามที่อาจเกิดขึ้นได้จากภัยการก่อการร้ายสากล ในชื่อว่า การฝึกการบริหารวิกฤตการณ์ระดับชาติ (National Crisis Management Exercise: C-MEX)  ซึ่งมีการจัดการฝึกเป็นประจำในทุก ๆ ปี แต่ละปีจะมีโจทย์การฝึกจากรูปแบบภัยคุกคามที่แตกต่างกันไปตามสถานการณ์โลกในขณะนั้น
นอกจากนี้ยังมีการฝึกร่วมผสมกับหน่วยรบพิเศษของชาติพันธมิตรทางการทหารกับประเทศไทย เช่น สหรัฐ มีการฝึกร่วมกันกับกองพันที่ 1 กองรบพิเศษที่ 1 สหรัฐ ในรหัสบาลานซ์ทัช (Balance Torch) และหน่วยรบพิเศษกองทัพบกสหรัฐ (กรีนเบอเรต์) การฝึกร่วมกันกับชาติสมาชิกสมาคมประชาชาติแห่งเอเชียตะวันออกเฉียงใต้ ในการการฝึกภาคสนามของคณะทำงานผู้เชี่ยวชาญด้านการต่อต้านการก่อการร้าย ภายใต้กรอบการประชุมรัฐมนตรีกลาโหมอาเซียนและรัฐมนตรีกลาโหมประเทศคู่เจรจา ณ ประเทศจีนโดยมีกำลังจาก 18 ประเทศในชาติอาเซียนและคู่เจรจารวมกว่า 855 นายเข้าร่วมการฝึก
หน่วยรบพิเศษกองทัพบกสหรัฐพร้อมด้วยกองรบพิเศษที่ 1 (ส่งทางอากาศ) สหรัฐ ฝึกทักษะพลรบแม่นปืนร่วมกับสมาชิกของ ศตก.
หน่วยรบพิเศษกองทัพบกไทยในนาม ศตก. ฝึกร่วมกับทหารจากกองพันที่ 1 กองรบพิเศษที่ 1 สหรัฐ ในการฝึกร่วมผสมรหัส Balance Torch 17-7
หน่วยรบพิเศษกองทัพบกไทย ประดับแถบป้ายชื่อ CTOC บริเวณต้นแขนระหว่างการฝึกร่วมผสมรหัส Balance Torch 17-7 กับกองพันที่ 1 กองรบพิเศษที่ 1 สหรัฐ
หน่วยรบพิเศษกองทัพบกในนาม ศตก. โรยตัวจากเฮลิคอปเตอร์แบล็กฮอว์กของสหรัฐในการฝึกร่วมผสมรหัส Balance Torch 17-7 กับทหารจากกองพันที่ 1 กองรบพิเศษที่ 1 สหรัฐ
สันทินี ใจซื่อกุล

สันทินี ใจซื่อกุล ชื่อเล่น นัท เจ้าของฉายา นัท สระบุรี เกิดวันที่ 3 พฤศจิกายน พ.ศ. 2528 ที่จังหวัดสระบุรี เป็นทั้งนักสนุกเกอร์และพูลหญิงทีมชาติไทย เจ้าของเหรียญเงินจากเอเชียนอินดอร์เกมส์ รวมถึงเหรียญทอง, เหรียญเงิน และเหรียญทองแดงซีเกมส์ ตลอดจนเป็นที่กล่าวขวัญเมื่อครั้งที่สามารถชนะนักกีฬาจีนในพูล 9 ลูกได้อย่างขาดลอย
ประวัติ

สันทินี ใจซื่อกุล เป็นลูกสาวของ จ.ส.อ.สมบูรณ์ ใจซื่อกุล เริ่มเล่นกีฬาสนุกเกอร์ครั้งแรกเมื่ออายุ 7 ปี ทั้งนี้ เธอใช้เวลาฝึกซ้อม 6 ชั่วโมงต่อวัน และเข้าแข่งขันครั้งแรกใน พ.ศ. 2540 นอกจากนี้ เธอยังมี ชูชาติ ไตรรัตนประดิษฐ์ หรือที่รู้จักกันในชื่อ ต่าย พิจิตร เป็นผู้ฝึกสอนในช่วงที่เป็นนักกีฬาทีมชาติ
ผลงานที่ผ่านมา สันทินี ใจซื่อกุล ได้รับรางวัลเหรียญเงินจากการแข่งขันสนุกเกอร์ และเหรียญเงินจากพูลในการแข่งขันเอเชียนอินดอร์เกมส์ 2007 ที่เขตบริหารพิเศษมาเก๊า และได้รับรางวัลเหรียญทองจากการแข่งสนุกเกอร์ 6 แดง รวมถึงเหรียญเงินจากการแข่งพูล 8 ลูก และเหรียญทองแดงจากพูล 9 ลูก ในซีเกมส์ 2007 ที่จังหวัดนครราชสีมา
วันที่ 30 เมษายน พ.ศ. 2552 สันทินีเข้าแข่งขันรายการสนุกเกอร์สะสมคะแนน ดิวิชั่น 2 รายการที่ 4 ที่ทีบีซี.สนุกเกอร์เซ็นเตอร์ โดยได้พบกับ ทวี โพธิ์ทอง ที่ซึ่งเธอเป็นฝ่ายชนะ 3-0 เฟรมติดกัน วันที่ 6 เมษายน พ.ศ. 2554 สันทินีเข้าแข่งขันรายการพูล 9 ลูกชิงแชมป์ประเทศไทย ที่ทีบีซี.สนุกเกอร์คลับ โดยเธอได้พบกับ นิชา ปฐมเอกมงคล ซึ่งเป็นนักกีฬาทีมชาติไทย และสันทินีเป็นฝ่ายชนะ 7-1 แร็กซ์
สันทินีสำเร็จการศึกษาระดับปริญญาตรีจากคณะบริหารธุรกิจ สาขาการตลาด มหาวิทยาลัยรัตนบัณฑิต โดยเธอเป็นหนึ่งในนักสนุกเกอร์ทีมชาติไทยที่เข้าร่วมการรับพระราชทานปริญญาบัตรใน พ.ศ. 2555 และในวันที่ 27 ตุลาคม ของปีเดียวกันนี้ เธอได้ประสบอุบัติเหตุทางรถยนต์จนบาดเจ็บสาหัส และเข้ารับการรักษาตัวที่โรงพยาบาลศูนย์สระบุรี โดยมี อรรถสิทธิ์ มหิทธิ หรือ บิ๊ก สระบุรี เข้าเยี่ยมอาการพร้อมกับเปิดเผยว่า เธอประสบอุบัติเหตุที่ขาขวา จึงไม่ส่งผลกระทบต่อการเล่นสนุกเกอร์มากนัก แต่คงใช้เวลาพักฟื้นเพื่อให้สภาพร่างกายกลับสู่ปกติ ซึ่งปัจจุบันเธอปลอดภัยแล้ว และยังเปิดเผยว่าต้องการร่วมคัดเลือกเข้าแข่งขันซีเกมส์ 2013 ที่จะจัดขึ้น ณ ประเทศพม่าทั้งพูลและสนุกเกอร์
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

ร่วมเป็นกำลังใจให้ น้องนัท สันทินี ใจซื่อกุล[ลิงก์เสีย]
ศุภโชค

| ศุภโชค |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ชบา Malvales
วงศ์:: ชบา Malvaceae
สกุล:: Pachira Pachira Aubl.
สปีชีส์:: Pachira aquatica
ชื่อทวินาม
Pachira aquatica Aubl.

ชื่อพ้อง
 Carolinea macrocarpa  Bombax macrocarpum  Pachira macrocarpa
ศุภโชค (ชื่อวิทยาศาสตร์: Pachira aquatica) หรือ นุ่นน้ำ เป็นไม้ยืนต้นเขตร้อน มีถิ่นกำเนิดแถบทวีปอเมริกาใต้ กระจายพันธุ์ในบริเวณประเทศเม็กซิโก บราซิล หมู่เกาะฮาวาย นิยมนำมาถักเป็นไม้แคระกระถาง และมีความเชื่อว่าเป็นไม้มงคล ภาษาจีนเรียกว่า “เหยาเฉียนซู่” (จีนตัวย่อ: 摇钱树; จีนตัวเต็ม: 搖錢樹; พินอิน: Yáoqiánshù) แปลว่า เรียกเงินหรือเขย่าเงิน
ถ้าปลูกลงดินโตเต็มที่สูง 15–20 ฟุต ทรงพุ่มกว้าง 2–3 เมตร แตกกิ่งเป็นชั้น ๆ  เป็นไม้เนื้ออ่อนขึ้นได้ดีในเขตที่มีอากาศอบอุ่น ทนต่อสภาพแห้งแล้ง ขยายพันธุ์โดยตอนกิ่งปักชำ  มีระบบรากใหญ่ และลึกเหมาะสำหรับที่จะส่งเสริมปลูกเป็นพืชในเชิงอนุรักษ์ต้นน้ำ
ใบ เป็นใบติดกัน หนึ่งก้านใบจะมีใบ 5–7 ใบ ใบมีความเงาเป็นมัน สีเขียวเข้ม
ดอก ออกเป็นช่อลักษณะพู่สีขาว ยาว 5–8 เซนติเมตร มีกลิ่นหอมเวลากลางคืน ช่วงมีนาคมและสิงหาคมจะออกดอกติดผลมากที่สุดในรอบปี ส่วนเดือนอื่น ๆ ทยอยออก
ผล เป็นผลรวม เปลือกแข็ง คล้ายนุ่นแต่ผลสั้นและกลมกว่า ขนาดผลเส้นผ่าศูนย์กลาง 2–4 นิ้ว ยาว 6–8 นิ้ว ใน 1 ผลมี 12–15 เมล็ด เมื่อแก่จัดเปลือกจะดีดตัวเปิดออก และเมล็ดข้างในจะร่วงลงใต้ต้น เมล็ดกินดิบได้ รสชาติคล้ายถั่วลิสงผลผลิต เมื่อนำมาแปรรูป จำหน่ายได้ในราคาระหว่าง 300–600 บาท/กิโลกรัม โดย 1 กิโลกรัม มีเมล็ดประมาณ 300–380 เมล็ด
ภาพ

ผล
ดอก
ต้นในกระถาง
ลำต้น
ใบ
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q310500  Wikispecies: Pachira aquatica  APDB: 48468  BOLD: 194997  EoL: 584765  EPPO: PCJAQ  FNA: 250009201  FoC: 250009201  GBIF: 3152235  GRIN: 26272  iNaturalist: 154852  IPNI: 562651-1  IRMNG: 10199022  ITIS: 21604  IUCN: 146783390  NCBI: 69118  PalDat: Pachira_aquatica  Plant List: kew-2412843  PLANTS: PAAQ2  POWO: urn:lsid:ipni.org:names:179762-2  Tropicos: 3900113  WoRMS: 418731